Arnold Miller

Arnold Aleksander Miller (13. oktoober 1908 Saaremaa Kihelkonna vald Tagamõisa – 1. aprill 1961 Tartu) oli eesti keelemees, tõlkija ja toimetaja.

Arnold Miller sündis 1908. aastal Saaremaal, 1927. aastal lõpetas ta Saaremaa Ühisgümnaasiumi humanitaarharu ja astus seejärel Tartu ülikooli, kus õppis eesti keelt ja kirjandust ning läänemeresoome ja soome-ugri keeli, kuid ei lõpetanud õpinguid ning asus tööle korrektorina.

1940. aastal kutsuti A. Miller tööle vastasutatud RK "Pedagoogiline Kirjandus". Teise maailmasõja ajal töötas ta Moskvas Võõrkeelse Kirjanduse Kirjastuses ja pärast sõja lõppu asus tööle RK "Poliitiline Kirjandus", kus tegutses marksismi-leninismi klassikute teoste toimetajana ja raamatutoimetuse juhatajana. 1947. aastal, kui asutati EKP Keskkomitee Partei Ajaloo Instituut, asus A. Miller tööle instituuti marksismi-leninismi klassikute teoste tõlgete sektori juhatajana, kellena tegutses 1960. aastani ning seejärel töötas Eesti NSV Ministrite Nõukogu Riiklikus Kõrgema ja Kesk-erihariduse KomiteesArnold Miller (1908–1961).Keel ja Kirjandus, 1961, nr 5, lk 317-318.

A. Miller oli ka üks "Õigekeelsuse sõnaraamat" (ÕS), 1960 retsensente. Arnold Miller tõlkis tähtsamad Karl Marxi, Friedrich Engelsi (Kommunistliku partei manifestKommunistliku partei manifest / Karl Marx, Friedrich Engels; tõlkinud Arnold Miller; EKP Keskkomitee Partei Ajaloo Instituut Poliitiline Kirjandus, 1947, Tallinn, 62 lk), Lenini ja StaliniNSV Liidu Konstitutsiooni projektist ; Nõukogude Sotsialistlike Vabariikide Konstitutsioon (põhiseadus), Jossif Stalin; tõlkinud Arnold Miller, Tallinn: Poliitiline Kirjandus, 1945, Tallinn,	76 lk teosed ning NLKP otsused ja resolutsioonid, samuti NLKP ajalooÜleliidulise Kommunistliku (bolševike) Partei ajalugu : lühikursus, ÜK(b)P Keskkomitee Komisjoni toimetusel: ÜK(b)P Keskkomitee poolt heaks kiidetud 1938. a. tõlkinud Arnold Miller, Otto Samma, Tallinn: Poliitiline Kirjandus, 1946, Tallinn,	362 lk eesti keelde.

Arnold Miller suri 1961. aastal Tartus ning on maetud Metsakalmistule Tallinnas.

 Isiklikku 
Tema vend oli ajaloolane, arhivaar, kodu-uurija ja lastekirjanik Voldemar Miller.

 Viited 

Kategooria:Eesti tõlkijad
Kategooria:Üliõpilasselts Concordia liikmed
Kategooria:Metsakalmistule maetud
Kategooria:Sündinud 1908
Kategooria:Surnud 1961